**6. RAZRED MATEMATIKA (6. 4. - 10. 4. 2020)**

Rešuješ in se učiš po **DZ 4.** Nadaljujemo s poglavji: **DOLŽINSKE ENOTE IN RAČUNANJE Z DOLŽINSKIMI ENOTAMI.**

Opomba: V zvezek zapiši le bistvo in primere. Kar je v oklepajih in ni napisano s krepko pisavo, je le kratka razlaga in je ne potrebuješ napisane v zvezku.

|  |  |
| --- | --- |
| **Dan/**  **Ura** | **Strani v DZ, samostojno delo in učenje** |
| 1. | V zvezek napiši naslov: **DOLŽINSKE ENOTE**  **Dolžino merimo z enotami: km, m, dm, cm, mm**  **1 m = 10 dm = 100 cm = 1000 mm 1 km = 1000 m**   1. **Pretvarjanje iz večje enote v manjšo enoto**   (množimo dano število s pretvornikom posamezne enote)  **5 m = \_\_\_ cm** (1 m = 100 cm, zato število 5 pomnožimo s pretvornikom 100) rešitev: **500 cm**  **3,3 dm = \_\_\_ cm** (1 dm = 10 cm, zato število 3,3 pomnožimo s pretvornikom 10) rešitev: **33 cm**  **Povedano po domače : premikamo decimalno vejico v desno za toliko mest, kolikor ničel ima pretvornik.**  **3 m 2 cm = \_\_\_ mm**  (1 m = 1000 mm, zato število 3 pomnožimo s pretvornikom 1000 ter dobimo  3000 mm 1 cm = 10 mm, zato število 2 pomnožimo s pretvornikom 10 ter dobimo 20 mm)  Oba rezultata samo seštejemo: 3000 mm + 20 mm = **3020 mm**   1. **Pretvarjanje iz manjše enote v večjo enoto**   (delimo dano število s pretvornikom posamezne enote)  **5 cm = \_\_\_ m** (1 m = 100 cm, zato število 5 delimo s pretvornikom 100) rešitev: **0,05 cm**  **3,3 cm = \_\_\_ dm** (1 dm = 10 cm, zato število 3,3 delimo s pretvornikom 10) rešitev: **0,33** cm  **Povedano po domače = premikamo decimalno vejico v levo za toliko mest, kolikor ničel ima pretvornik.**  **2 dm 2 mm = \_\_\_ m**  (1 m = 10 dm, zato število 2 delimo s pretvornikom 10 ter dobimo 0,2 m 1 m = 1000 mm, zato število 2 delimo s pretvornikom 1000 ter dobimo 0,002 mm )  Oba rezultata samo seštejemo: 0,2 m + 0,002 m = **0,202 m**  V pomoč ti je lahko tudi slika v DZ na str. 14 – čisto spodaj. Lahko si jo prepišeš v zvezek. |
| 2. | Nato rešuješ naloge v **DZ str. 15-18**: pri vsaki nalogi reši **polovico primerov**.  Če zmoreš, lahko rešiš tudi vse primere. |
| 3. | V zvezek napiši naslov: **RAČUNANJE Z DOLŽINSKIMI ENOTAMI**   |  |  | | --- | --- | | **Zapis v zvezek:** | Razlaga: | | **(1,48 m – 0,9 dm · 7) : 5 =** | Ker imamo različne enote, pretvorimo v najmanjšo dano enoto. Torej vse pretvorimo v dm. | | **=(14,8 dm – 0,9 dm · 7) : 5=**  **= (14,8 dm – 6,3 dm) : 5=**  **= 8,5 dm: 5 =**  **= 1,7 dm** | Pazimo na vrstni red računskih operacij  Izračunamo vrednost oklepaja  Le delimo: 8,5 : 5 = 85 : 50 = 1,7  Ne pozabimo na enoto  Če bi morali rezultat zapisati v cm, potem sledi: 17 cm  Če bi morali rezultat zapisati v m, potem sledi: 0,17 m |   Nato rešuješ naloge v **DZ str. 21-22: 1,2,3** |
| 4. | Nato rešuješ naloge v **DZ str. 22-24: Reši vsaj polovico nalog**. Prve so lažje.  Če zmoreš, lahko rešiš tudi vse naloge. |
|  | **OBVEZNO pa v svojem zvezku poslikaj svoje zapiske te snovi iz tega tedna in sliko pošlji po e-mailu svoji učiteljici matematike:**  [ntpdgr@gmail.com](mailto:ntpdgr@gmail.com) in [marjeta.skarlovnik@gmail.com](mailto:marjeta.skarlovnik@gmail.com)  Tudi, če imate kakšno sporočilo, vprašanje ali mnenje, lahko pišete na najin e-mail. Bova veseli vsakega predloga in možnosti, da vam pomagava.  **Ker učitelji čakamo na smernice in navodila za ocenjevanje, je ta teden pomemben, da kot učitelji pridobimo vaše stike. To je tudi pomembno za vas, da boste lahko ocenjeni na daljavo.** |

Želiva, da ste pri reševanju nalog dobre volje, da jih hitro rešite in da ste zdravi!

Ostanite doma, bodite zdravi in dobre volje,

učiteljici matematike Nataša in Marjeta